cyanic-selkie/wikianc huggingface dataset:
Αντόνιο Γκαντίν
Η ιταλική συνθηκολόγηση και ο αφοπλισμός της μεραρχίας Άκουι
Στις 13 Σεπτεμβρίου ξεκίνησαν οι εχθροπραξίες μεταξύ της Άκουι και των γερμανικών δυνάμεων. Από την πλευρά του ο Γκαντίν απέρριψε πρόταση των Γερμανών και του Μουσολίνι περί μετάβασής του στη Γερμανία με σκοπό τη συγκρότηση στρατεύματος υπό τις διαταγές του Άξονα, παραμένοντας στην Κεφαλλονιά ενώ στις συνομιλίες που είχε με τον στρατηγό Χούμπερτ Λαντς και τον αντισυνταγματάρχη Μπάργκε συνέχισε την παρελκυστική τακτική. Συγκεκριμένα, παρόλο που την ίδια μέρα συμφώνησε με τον Μπάργκε τους όρους παράδοσης του ιταλικού οπλισμού για τις 14 Σεπτεμβρίου, πραγματοποίησε ταυτόχρονα άτυπη δημοσκόπηση μεταξύ των ανδρών του σχετικά με τον αφοπλισμό και την ανάληψη δράσης υπέρ ή κατά των γερμανικών δυνάμεων, με την πλειοψηφία των στρατιωτών να προτιμάει την αντίσταση κατά των Γερμανών.
Η εκτέλεση
Στη συνέχεια ο Γκαντίν και το επιτελείο του μεταφέρθηκαν ως αιχμάλωτοι στο Αργοστόλι όπου περιορίστηκαν στο κτίριο της πρώην διοίκησης Ναυτικού .Το πρωί της 24ης Σεπτεμβρίου μεταφέρθηκε σε τοποθεσία έξω από το Αργοστόλι όπου και εκτελέστηκε μαζί με περίπου είκοσι αξιωματικούς του. Σύμφωνα με μαρτυρίες Γερμανών αξιωματικών που παραβρέθηκαν στις εκτελέσεις, ο Γκαντίν αρνήθηκε να του δέσουν τα μάτια ενώ τα τελευταία του λόγια ήταν επευφημίες υπέρ του βασιλιά Βίκτορα Εμμανουήλ και της Ιταλίας. Στη συνέχεια τόσο το δικό του πτώμα όσο και εκείνα των υπόλοιπων θυμάτων πετάχτηκαν σε λάκκο. Εκτός από τον Γκαντίν υπολογίζεται πως έχασαν τη ζωή τους στην Κεφαλλονιά κατά τον Σεπτέμβριο του 1943 χιλιάδες Ιταλοί στρατιώτες, με τους περισσότερους να σκοτώνονται μαζικά, μετά από σχετική διαταγή του Αδόλφου Χίτλερ, παρά το γεγονός πως ήταν αιχμάλωτοι πολέμου.
Λάος (αποσαφήνιση)
Το Λάος είναι χώρα στη νοτιοανατολική Ασία.
Αντόνιο Γκαντίν
Εξωτερικοί σύνδεσμοι
Κατηγορία:Ιταλοί στρατηγοί
Κωνσταντίνος Κοσσονάκος
Ο Κωνσταντίνος Κοσσονάκος (1843 - 1910) ήταν Έλληνας πολιτικός.
Βιογραφικά στοιχεία
Καταγόταν από την Καρυούπολη Γυθείου. Σπούδασε νομικά και διετέλεσε διευθυντης της διοικητικής αστυνομίας Αθηνών.
Εξελέγη για πρώτη φορά βουλευτής Γυθείου στις εκλογές του 1868 και επανεξελέγη σε αυτές του 1873, του 1874, του 1875, του 1879, του 1885, ως βουλευτής Λακωνίας στις εκλογικές αναμετρήσεις του 1887 και του 1890, και, ως βουλευτής Γυθείου στις εκλογές του 1892.
Διετέλεσε υπουργός Εκκλησιαστικών και της Δημοσίας Εκπαιδεύσεως στην κυβέρνηση Χαρίλαου Τρικούπη (1892).
Πηγές
Κατηγορία:Βουλευτές Λακωνίας Κατηγορία:Βουλευτές Γυθείου Κατηγορία:Έλληνες υπουργοί Εκκλησιαστικών και Δημοσίας Εκπαιδεύσεως
Μπαβένο
Το Μπαβένο (ιταλικά: Baveno) είναι ιταλικός δήμος στην Επαρχία του Βερμπάνο-Κούζιο-Όσσολα, στην περιφέρεια του Πεδεμοντίου.
Παραπομπές
Κατηγορία:Δήμοι της Επαρχίας του Βερμπάνο-Κούζιο-Όσσολα
Μπέε
Το Μπέε (ιταλικά: Bee) είναι ιταλικός δήμος στην Επαρχία του Βερμπάνο-Κούζιο-Όσσολα, στην περιφέρεια του Πεδεμοντίου.
Παραπομπές
Κατηγορία:Δήμοι της Επαρχίας του Βερμπάνο-Κούζιο-Όσσολα
Προπαγάνδα στη Λαϊκή Δημοκρατία της Πολωνίας
Η προπαγάνδα έπαιξε σημαντικό ρόλο  στη Λαϊκή Δημοκρατία της Πολωνίας, ένα από τα μεγαλύτερα και πιο σημαντικά κράτη-δορυφόρους της Σοβιετικής Ένωσης μετά τον Β΄ Παγκόσμιο Πόλεμο.
Εξωτερικοί σύνδεσμοι
Κατηγορία:Λαϊκή Δημοκρατία της Πολωνίας Πολωνιας Λαικη Δημοκρατια Κατηγορία:Κομμουνιστική προπαγάνδα
Πανελλήνιο πρωτάθλημα ανοιχτής θάλασσας 2015
Το Πανελλήνιο πρωτάθλημα μεγάλων αποστάσεων 2015 πραγματοποιήθηκε στις 6 και 7 Ιουνίου στην Καλαμαριά. Πρωταθλητής στη γενική βαθμολογία, όσο και στις επιμέρους κατηγορίες ανδρών και γυναικών, αναδείχθηκε ο Ολυμπιακός για 2η φορά στην ιστορία του.
Παραπομπές
Κατηγορία:Πανελλήνιο πρωτάθλημα κολύμβησης Κατηγορία:Αθλητισμός στη Θεσσαλονίκη Κατηγορία:Υγρός στίβος το 2015
Έπαυλη Κήρυλος
Η Villa Kérylos στο Beaulieu-sur-Mer είναι βίλα που σχεδιάστηκε το 1908 βασισμένη σε μοντέλα αντίκες, που είχε χτίσει ο Γάλλος αρχαιολόγος Théodore Reinach. Σήμερα είναι μουσείο.
Εντυπωσιασμένο από την ομορφιά του τοπίου, το ζευγάρι είχε ένα κτίριο που κατασκεύασε ο αρχιτέκτονας Emmanuel Pontremoli μεταξύ 1902 και 1908, το οποίο είχε ως πρότυπο τις ελληνιστικές βίλες που χτίστηκαν στη Δήλο, αλλά το οποίο επρόκειτο να έχει όλες τις σύγχρονες ανέσεις. Το κτίριο, διατεταγμένο γύρω από μια εσωτερική αυλή σε μορφή περιστυλίου, είναι επίσης σχεδιασμένο σύμφωνα με παλαιά μοντέλα.
Η οικογένεια του Reinach είχε σχέση με την Béatrice de Rothschild, η οποία έχτισε τη Villa Ephrussi de Rothschild λίγο αργότερα, από το 1907 έως το 1912, δύο χιλιόμετρα μακριά.
Μετά τον θάνατό του το 1928, ο Reinach κληροδότησε τη βίλα στο Institut de France, του οποίου ήταν μέλος. Τα παιδιά και τα εγγόνια του ζούσαν στο σπίτι μέχρι τη δεκαετία του 1960. Το 1966 καταχωρήθηκε ως ιστορικό μνημείο.
Παραπομπές
Κατηγορία:Κυανή Ακτή
Μαραθεύτικο
Το Μαραθεύτικο είναι μια αρχαία ποικιλία σταφυλιών, η οποία υπάρχει μόνο στην Κύπρο. Είναι επίσης γνωστή ως Βαμβακάδα, Βαμβακίνα, Παμπακιά, Μαυροσπούρτικο, Αλουποστάφυλο. Καλλιεργείται σε μικρές ποσότητες σε όλο το νησί, κυρίως στην Πιτσιλιά. Το Μαραθεύτικο δεν έχει ερμαφρόδιτα λουλούδια. Έτσι το μαραθεύτικο απαιτεί συμφύτευση με άλλες ποικιλίες, προκειμένου να επιτευχθεί γονιμοποίηση και ανάπτυξη του καρπού.
Στατιστικές του 2004 αποκαλύπτουν ότι το μαραθεύτικο καλλιεργείται σε μια έκταση 125 εκταρίων, αντιπροσωπεύοντας λιγότερο από το 1% των καλλιεργούμενων αμπελώνων του νησιού.
Παραπομπές
Κατηγορία:Κυπριακή κουζίνα
Διπλάτανος Αιτωλοακαρνανίας
Ο Διπλάτανος είναι ορεινός οικισμός του Νομού Αιτωλοακαρνανίας, αποτελεί έδρα της ομώνυμης Τοπικής Κοινότητας, και σύμφωνα με το «Πρόγραμμα Καλλικράτης» από 1/1/2011 ανήκει στο διευρυμένο Δήμο Θέρμου.
Τοποθεσία
Το χωριό βρίσκεται σε κοντινή απόσταση από την τεχνητή λίμνη Ευήνου, σε περιοχή δυτικά της, όντας χτισμένο στις ανατολικές υπώρειες της κορυφής Άννινος του Παναιτωλικού όρους σε υψόμετρο περίπου 745 έως 890 μέτρων, με πανοραμική θέα προς την Ευηνολίμνη, και εγγύς του βρίσκονται, πέρα από το Θέρμο που αποτελεί το διοικητικό κέντρο της περιοχής, τα χωριά Άγιος Δημήτριος, Καστανιά, Νεοχώρι, Κρανές, Αράχωβα, Κλεπά, Περδικόβρυση, Κονίσκα και Πούλινος. Απέχει από το Αγρίνιο 60,5 χλμ., από το Θέρμο 31 χλμ., από το Καρπενήσι 70 χλμ. ενώ η Ιερά Μονή Προυσού απέχει οδικώς μέσω Θέρμου 70 χλμ.
Διοικητική εξέλιξη
Αποτελεί ένα από τα χωριά της ιστορικής περιοχής του Απόκουρου ενώ παλιότερα εθεωρείτο ένα από τα χωριά της ευρύτερης περιοχής των Κραβάρων. Η τότε «Τερπίτσα» αναγνωρίστηκε ως οικισμός με το ΦΕΚ 19Α της 07/12/1835, όταν και υπήχθη στον τότε Δήμο Προσχίου. Με το ΦΕΚ 3Α της 08/01/1869 αποσπάστηκε από το Δήμο Προσχίου και προσαρτήθηκε στον τότε Δήμο Παρευηνίων. Με το ΦΕΚ 261Α της 31/08/1912, και τον σχηματισμό των Κοινοτήτων, ορίστηκε ως έδρα της τότε Κοινότητας Τερπίτσας. Με το ΦΕΚ 81Α της 14/05/1928 ο οικισμός μετονομάστηκε σε «Διπλάτανος», ομοίως και η κοινότητα. Στις 16/05/1928 αποσπάστηκε από την τότε Επαρχία Ναυπακτίας και εντάχθηκε στην τότε Επαρχία Τριχωνίδας. Την περίοδο 1997-2010, βάσει του «Σχεδίου Καποδίστριας», αποτελούσε έδρα του ομώνυμου πρώην Δημοτικού Διαμερίσματος του «καποδιστριακού» Δήμου Θέρμου.
Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:
Εξωτερικοί σύνδεσμοι
Κατηγορία:Χωριά του νομού Αιτωλοακαρνανίας Κατηγορία:Δήμος Θέρμου Κατηγορία:Κράβαρα
Μπελτζιράτε
Το Μπελτζιράτε (ιταλικά: Belgirate) είναι ιταλικός δήμος στην Επαρχία του Βερμπάνο-Κούζιο-Όσσολα, στην περιφέρεια του Πεδεμοντίου.
Παραπομπές
Κατηγορία:Δήμοι της Επαρχίας του Βερμπάνο-Κούζιο-Όσσολα
Πανελλήνιο πρωτάθλημα ανοιχτής θάλασσας 2016
Το Πανελλήνιο πρωτάθλημα μεγάλων αποστάσεων 2016 πραγματοποιήθηκε στις 17, 18 και 19 Ιουνίου στην Λίμνη Βεγορίτιδα. Πρωταθλητής στη γενική βαθμολογία, όσο και στις επιμέρους κατηγορίες ανδρών και γυναικών, αναδείχθηκε ο Ολυμπιακός για 3η φορά στην ιστορία του.
Παραπομπές
Κατηγορία:Πανελλήνιο πρωτάθλημα κολύμβησης Κατηγορία:Νομός Πέλλας Κατηγορία:Νομός Φλώρινας Κατηγορία:Υγρός στίβος το 2016
Αγωγός φυσικού αερίου TANAP
εναλλ.=Χάρτη του ΤΑΝΑΠ|μικρογραφία|Χάρτη του ΤΑΝΑΠ Ο αγωγός φυσικού αερίου TANAP (Τrans Anatolian Natural Gas Pipeline Project -TANAP) είναι αγωγός από το Αζερμπαϊτζάν, ο οποίος μέσω Γεωργίας και Τουρκίας φτάνει στα ελληνικά σύνορα, όπου θα συνεχιστεί στον αγωγό φυσικού αερίου Trans Adriatic Pipe (TAP). Θα αποτελέσει κεντρικό τμήμα του νότιου διαδρόμου φυσικού αερίου, ο οποίος θα συνδέσει το γίγαντα του φυσικού αερίου Σαχ Ντενίζ στο Αζερμπαϊτζάν με την Ευρώπη μέσω του αγωγού του Νότιου Καυκάσου (SCP), του TANAP και του TAP. Οι δύο αγωγοί, TANAP και TAP, θα μεταφέρουν το φυσικό αέριο από το Αζερμπαϊτζάν, μέσω Γεωργίας και Τουρκίας στην Ελλάδα και την Ιταλία.
Το κόστος του έργου εκτιμάται στα 10-11 δισεκατομμύρια δολάρια.
Ιστορία
Το σχέδιο ανακοινώθηκε στις 17 Νοεμβρίου 2011 στο Τρίτο Ενεργειακό και Οικονομικό Φόρουμ της Μαύρης Θάλασσας στην Κωνσταντινούπολη. Στις 26 Δεκεμβρίου 2011, η Τουρκία και το Αζερμπαϊτζάν υπέγραψαν μνημόνιο συμφωνίας για τη σύσταση κοινοπραξίας για την κατασκευή και τη λειτουργία του αγωγού.
Τον Νοέμβριο του 2012, τα έργα TAP και TANAP υπέγραψαν Μνημόνιο Συνεννόησης και Συνεργασίας, το οποίο θεμελίωσε τις αρχές της συνεργασίας μεταξύ των συμβαλλόμενων μερών σε τεχνικό και εμπορικό επίπεδο ενώ καθόρισε επίσης κοινό πλαίσιο και φόρουμ συντονισμού ενεργειών και ανταλλαγής πληροφοριών.
Στις 17 Μαρτίου 2015 στα πλαίσια της τελετής στο Καρς, ο πρόεδρος του Αζερμπαϊτζάν Ιλχάμ Αλίγιεβ, ο πρόεδρος της Γεωργίας Γκιόργκι Μαργκβελασβίλι και ο τούρκος πρόεδρος, Ταγίπ Ερντογάν πάτησαν συμβολικά μαζί ένα κουμπί και τοποθετήθηκε ο πρώτος σωλήνας του αγωγού.
Η μεταφορά φυσικού αερίου από το Αζερμπαϊτζάν προς την Τουρκία θα ξεκινήσει στις αρχές του 2018 χρονού, ενώ προς την Ευρώπη κατά το πρώτο τρίμηνο του 2020 μέσω του αγωγού ΤΑΡ.
Όγκος
Ο αγωγός ΤΑΝΑΡ, μήκους 1.850 χλμ, που αναμένεται να έχει ολοκληρωθεί μέχρι το 2018, θα συνδεθεί με τον ήδη υπάρχοντα Αγωγό Νοτίου Καυκάσου, ο οποίος με τη σειρά του συνδέει την Τουρκία με τα πεδία φυσικού αερίου του Αζερμπαϊτζάν στην Κασπία Θάλασσα, μέσω της Γεωργίας. Με 16 δισεκατομμύρια κυβικά μέτρα ετησίως αρχικά, ο όγκος του φυσικού αερίου που θα μεταφέρεται σταδιακά θα αυξηθεί έως τα 24 δισεκατομμύρια κυβικά μέτρα και ακολούθως στα 31 δισεκατομμύρια κυβικά μέτρα.
Διαδρομή
Ο αγωγός TANAP θα διασχίσει 20 επαρχίες της Τουρκίας. Ο αγωγός θα ξεκινήσει από τον τερματικό σταθμό του Sangachal και στο έδαφος του Αζερμπαϊτζάν θα είναι η επέκταση του υφιστάμενου αγωγού του Νοτίου Καυκάσου.
Μέτοχοι
SOCAR (80%), BOTA (15%) και TPAO (5%) είναι οι ιδρυτικές εταιρείες της κοινοπραξίας. Η BP συμφώνησε να αποκτήσει μερίδιο 12% στο έργο αυτό.
Παραπομπές
Κατηγορία:Οικονομία του Αζερμπαϊτζάν Κατηγορία:Οικονομία της Γεωργίας Κατηγορία:Οικονομία της Τουρκίας Κατηγορία:Μελλοντικά γεγονότα Κατηγορία:Αγωγοί μεταφοράς φυσικού αερίου
Μπέουρα-Καρντέτσα
Η Μπέουρα-Καρντέτσα (ιταλικά: Beura-Cardezza) είναι ιταλικός δήμος στην Επαρχία του Βερμπάνο-Κούζιο-Όσσολα, στην περιφέρεια του Πεδεμοντίου.
Ιστορία των ηθοποιών
Η Ιστορία των ηθοποιών είναι ένα σενάριο γραμμένο συριστί τοποθετούμενο στα τέλη του 5ου ή στον 6ο αιώνα.
Περιεχόμενο
Σαν θέμα του έχει τον προσηλυτισμό και το μαρτύριο ενός ολόκληρου θιάσου μίμων, αποτελούμενου από 65 άτομα, στην πόλη Οξύρινθο επί του Γότθου βασιλιά Ιγκόρ. Έτσι στο πρώτο μέρος έχουμε μια παρώδηση των χριστιανικών τελετουργιών ενώπιον ενός βασιλιά και κοινού διεφθαρμένου. Στη διάρκεια της τελετής ο αρχιμίμος που υποδύεται τον ψευδοεπίσκοπο παρωδεί τη βάφτιση έξι μίμων σε μια κολυμπήθρα.
Σε μια επόμενη σκηνή οι βαφτιζόμενοι παύουν να παίζουν κωμωδία και φωτίζονται ασπάζονται τον σταυρό και προσεύχονται στον Χριστό.
Στο δεύτερο μέρος ο βασιλιάς Ιγκόρ καλεί τους αποστάτες μίμους με δώρα και απειλές να μεταστραφούν. Ο αρχιμίμος υποστηρίζει τη μεταστροφή του θιάσου στο Χριστιανισμό τότε φυλακίζονται. Ένας άγγελος που εμφανίζεται τους εμψυχώνει, ένας αληθινός επίσκοπος τους επισκέπτεται και ο δεσμοφύλακας μεταστρέφεται κι αυτός.
Πραγματολογικά
Η πόλη και ο Γότθος βασιλιάς είναι φανταστικά. Γραμμένο στα συριακά πρωτοεκδόθηκε μεταφρασμένο στα γερμανικά το 1904 από τον J. Link. που το ονόμασε Η Ιστορία των ηθοποιών. Ο γερμανός ερευνητής Vogt το τοποθετεί στα τέλη του 5ου ή στον 6ο αιώνα. Είναι μέρος συλλογής από Πράξεις Μαρτύρων και φαίνεται πως είχε γραφτεί αρχικά στα ελληνικά και μετά μεταφράστηκε στα συριακά.
Πηγές
Κατηγορία:Θεατρικά έργα
Ξηρασία στην Ευρώπη (2022)
Γαλλία
Ορισμένες περιοχές της Γαλλίας έχουν υποστεί ξηρασία. Τα δύο τρίτα της χώρας έχουν τεθεί σε κόκκινο συναγερμό. Σύμφωνα με πληροφορίες, προκλήθηκε από τους καύσωνες ρεκόρ που έπληξαν τη χώρα. Σύμφωνα με πληροφορίες, ο Ιούλιος ήταν ο πιο ξηρός μήνας στη Γαλλία εδώ και εξήντα έτη. Μέχρι τον Αύγουστο, 100 χωριά έχουν ξεμείνει από πόσιμο νερό. Η χρήση του νερού έχει περιοριστεί σε όλους σχεδόν τους Νομούς. Η πρωθυπουργός της Γαλλίας, Ελιζαμπέτ Μπορν, την χαρακτήρισε «τη χειρότερη ξηρασία της χώρας στην ιστορία». Στις 5 Αυγούστου, ανακοίνωσε τη δημιουργία διυπουργικής μονάδας κρίσεων..
Ηνωμένο Βασίλειο
Ο Ιούλιος του 2022 ήταν ο πιο ξηρός Ιούλιος στην Αγγλία από το 1935. Σύμφωνα με το Sky News, σε μία στις επτά κομητείες, ήταν ο πιο ξηρός Ιούλιος από τότε που κρατούνται αρχεία (1836).
Στις 12 Αυγούστου, κηρύχθηκε ξηρασία σε οκτώ από τις 14 περιοχές της Υπηρεσίας Περιβάλλοντος: Ντέβον και Κορνουάλη, Σόλεντ και Σάουθ Ντάουνς, Κεντ και Νότιο Λονδίνο, Χερτς και Βόρειο Λονδίνο, Ανατολική Αγγλία, Τάμεσης, Λίνκολνσαϊρ και Νορθάμπτονσαϊρ και Ανατολικά Μίντλαντς. Σύμφωνα με πληροφορίες, η παροχή ηλεκτρικού ρεύματος απειλείται. Οι ταμιευτήρες υδάτων βρίσκονται σε χαμηλά εικοσιπενταετίας.
Παραπομπές
Κατηγορία:Κλιματική αλλαγή
Περγασή
Περγασή ή Περγάση (Περγασή), (ο δήμος: Περγασής) ήταν το όνομα, αρχαίων οικισμών - πόλεων και δήμων της Ερεχθηίδας (περιοχή της Αρχαίας Αττικής και φυλή της αρχαίας Αθήνας). Η Περγασή ήταν διαμοιρασμένη σε δύο κυρίως οικισμούς, με δύο δήμους των Μεσογείων, με ονομασίες αντίστοιχα, “Καθύπερθεν Περγασή” (Άνω Περγασή) και “Υπένερθεν Περγασή” (Κάτω Περγασή). Ο δημότης της αρχαίας Περγασής ονομαζόταν Περγασεύς ή χρησιμοποιείτο η λέξη «Περγασήθεν», δηλαδή προερχόμενος από την Περγασή.
Τοποθεσία των αρχαίων δήμων
Οι δύο δήμοι της Περγασής, ήταν δήμοι των Μεσογείων. Πιθανώς η τοποθεσία τους ήταν δυτικά ή βόρεια της Κηφισιάς. Σύμφωνα με αναφορά στην κωμωδία «Ιππείς» του Αριστοφάνη, οι ερευνητές πιστεύουν ότι η Περγασή βρισκόταν στο δρόμο από την Αθήνα προς τις Αφίδνες, μέσα στη σημερινή πόλη της Κηφισιάς, στην περιοχή της Χελιδονούς.
Η Περγασή διακρινόταν σε δύο οικισμούς: Την Καθύπερθεν Περγασή (Άνω Περγασή) και την Υπένερθεν Περγασή (Κάτω Περγασή).
Γενικά η περιοχή της Περγασής δεν έχει επακριβώς ταυτιστεί. Μερικοί ερευνητές την τοποθετούν επίσης κοντά στη σημερινή Όμορφη Εκκλησιά της Αθήνας. Σύμφωνα με άλλους ερευνητές η ύπερθεν (Μονομάτι) και καθύπερθεν Περγασή (Κάτω Κηφισιά) γειτόνευε στα δυτικά της με τις Αχαρνές.
Η συμμετοχή των δήμων στην αρχαία Βουλή
Οι δήμοι, την ύπαρξη των οποίων επιβεβαιώνεται και από διάφορες επιγραφές, είχαν την εξής συμμετοχή στη αρχαία Βουλή:
Ως δυο ξεχωριστοί δήμοι αρχικά της Ερεχθηίδας φυλής, ο δήμος “Καθύπερθεν Περγασής” (Άνω Περγασής) και ο δήμος της “Υπένερθεν Περγασής” (Κάτω Περγασής) συμμετείχαν με 2 βουλευτές αντίστοιχα ο καθένας στην αρχαία Βουλή των 500, κατά την πρώτη περίοδο (508 – 307/306 π.Χ.).
Κατά τη δεύτερη περίοδο (307/306 – 224/223 π.Χ.). οι δύο προηγούμενοι δήμοι ή συνενώθηκαν σε έναν και ο νέος δήμος της ενιαίας πλέον Περγασής μεταφέρθηκε στην «μακεδονική» Αντιγονίδα φυλή ή παρέμειναν 2 δήμοι και ο μεν ένας, αυτός της Υπένερθεν Περγασής” (Κάτω Περγασής), παρέμεινε στην Ερεχθηίδα φυλή (με άγνωστο αριθμό βουλευτών) και ο άλλος, αυτός της “Καθύπερθεν Περγασής” (Άνω Περγασής), μεταφέρθηκε στην Αντιγονίδα φυλή, αντιπροσωπευόμενος από 3 βουλευτές στη Βουλή των 600. Την ίδια εκπροσώπηση, με 3 βουλευτές, είχε και κατά την τρίτη περίοδο (224/223 – 201/200 π.Χ.). Μετά την κατάργηση και διάλυση των «μακεδονικών φυλών» (Αντιγονίς και Δημητριάς) οι δήμοι ανήκαν και πάλι στην Ερεχθηίδα φυλή, για την επόμενη τέταρτη περίοδο (201/200 π.Χ. – 126/127), καθώς και την πέμπτη περίοδο (126/127 – 3ος αιώνας) με άγνωστο αριθμό βουλευτών–αντιπροσώπων και για τους δυο δήμους.
Προσωπικότητες από την Περγασή
Υπήρξαν διάφοροι γνωστοί πολίτες από το δήμο της Περγασής, όπως ο δικαστής Δημόδοκος ο Περγασεύς, η Δημοστράτη κόρη του Θεοτίμου κ.α. Από τους πλέον γνωστούς ήταν και ο Αγνωνίδης, που γεννήθηκε τον τέταρτο αιώνα π.Χ., (πιθανόν είχε πολιτογραφηθεί σε έναν από τους 2 δήμους).
Πηγές – βιβλιογραφία
Δευτερογενείς πηγές
Εξωτερικοί σύνδεσμοι
Κατηγορία:Δήμοι της Αρχαίας Αττικής Κατηγορία:Αρχαία Αθήνα
Πανελλήνιο πρωτάθλημα κολύμβησης ανοιχτής θάλασσας 2017
Το Πανελλήνιο πρωτάθλημα μεγάλων αποστάσεων 2017 πραγματοποιήθηκε στις 2, 3 και 4 Ιουνίου στην Λίμνη Βεγορίτιδα. Πρωταθλητής στη γενική βαθμολογία, όσο και στις επιμέρους κατηγορίες ανδρών και γυναικών, αναδείχθηκε ο Ολυμπιακός για 4η φορά στην ιστορία του.
Παραπομπές
Κατηγορία:Πανελλήνιο πρωτάθλημα κολύμβησης Κατηγορία:Νομός Πέλλας Κατηγορία:Νομός Φλώρινας Κατηγορία:Υγρός στίβος το 2017
Μπονιάνκο
Το Μπονιάνκο (ιταλικά: Bognanco) είναι ιταλικός δήμος στην Επαρχία του Βερμπάνο-Κούζιο-Όσσολα, στην περιφέρεια του Πεδεμοντίου.
Παραπομπές
Κατηγορία:Δήμοι της Επαρχίας του Βερμπάνο-Κούζιο-Όσσολα
BioShock Infinite
Το BioShock Infinite είναι βιντεοπαιχνίδι βολών πρώτου προσώπου που αναπτύχθηκε από την Irrational Games και εκδόθηκε από την 2K Games. Κυκλοφόρησε παγκοσμίως για τα Microsoft Windows, το PlayStation 3 και το Xbox 360 στις 26 Μαρτίου του 2013. Στις 29 Αυγούστου του ίδιου έτους κυκλοφόρησε και ένα port του παιχνιδιού για το OS X από την Aspyr, και στις 17 Μαρτίου του 2015 για το σύστημα Linux. Το Infinite είναι η τρίτη προσθήκη τη σειρά BioShock και, ενώ δεν συνδέεται σεναριακά με τα προηγούμενα παιχνίδια, περιέχει κοινά στοιχεία στον τρόπο του παιχνιδιού. Η Irrational Games και ο σκηνοθέτης Κεν Λεβίν στήριξαν τον κόσμο του παιχνιδιού σε ιστορικά γεγονότα του 20ου αιώνα, όπως τη Διεθνή Έκθεση του Σικάγο του 1893, και εμπνεύστηκαν την ιστορία του από τα φανατικά κινήματα όπως αυτό του αμερικάνικου εξαιρετισμού, ενώ αντλεί στοιχεία και από τότε πιο σύγχρονα κινήματα.
Το παιχνίδι τοποθετείται χρονικά στο έτος 1912 και ακολουθεί την ιστορία του πρωταγωνιστή Booker DeWitt, πρώην ντετέκτιβ Πίνκερτον, ο οποίος στέλνεται στην αιωρούμενη πόλη της Columbia με σκοπό να βρει ένα κορίτσι, την Elizabeth, που κρατείται έγκλειστη εκεί στο μεγαλύτερο μέρος της ζωής της. Παρ' όλο που ο Booker σώζει την κοπέλα, οι δυο τους εμπλέκονται με τις μαχόμενες παρατάξεις της πόλης: τους Ιδρυτές (Founders), που ηγούνται της Columbia και απολαμβάνουν τα προνόμια των Λευκών Αμερικανών, και τους Vox Populi, αντιστασιακούς επαναστάτες της κατώτερης τάξης της πόλης. Κατά τη διάρκεια αυτής της αντιπαράθεσης, ο Booker μαθαίνει ότι η Elizabeth διαθέτει παράξενες υπερφυσικές δυνάμεις με τις οποίες ανοίγει Σχισμές (Tears) στο χωροχρονικό συνεχές που καταστρέφουν την Columbia, και σύντομα ανακαλύπτει πως η κοπέλα θα αποκτήσει σημαντικό ρόλο σχετικά με το μέλλον της Columbia αλλά και ολόκληρης της χώρας.
Κατά τη διάρκεια του παιχνιδιού, ο παίκτης χειρίζεται τον Booker DeWitt, ο οποίος καταλήγει να συνεργάζεται με την Elizabeth. Όπως και στα προηγούμενα παιχνίδια της σειράς, ο παίκτης χρησιμοποιεί ένα συνδυασμό όπλων, ρουχισμό που προσφέρει μοναδικές ικανότητες με το όνομα Gear (Εξοπλισμός), και ψυχοκινητικές δυνάμεις που δίνονται με τα Vigors (Σθένος). Επίσης, πολλές φορές ο Booker δέχεται βοήθεια από την Elizabeth. Σε αντίθεση με τους κλειστούς χώρους της υποθαλάσσιας πόλης της Rapture, η ανοιχτή Columbia προσφέρει πιο δυναμική μάχη. Υπάρχει πρόσθετο περιεχόμενο του παιχνιδιού για "κατέβασμα" με το όνομα Burial at Sea, το οποίο συνδέει την ιστορία του Infinite με αυτή του αρχικού παιχνιδιού.
Το παιχνίδι κέρδισε περισσότερα από 35 προ-κυκλοφορίας βραβεία για την έκθεσή του στην E3 του 2011, συμπεριλαμβανομένων και των Καλύτερο του Σόου από το Game Critics Awards. Με την κυκλοφορία του, το BioShock Infinite δέχθηκε αναγνώριση από τους κριτικούς, με επαίνους που αφορούσαν κυρίως την ιστορία, το υπόβαθρο, και τον οπτικό τεχνικό σχεδιασμό του, και συνήθως αναφέρεται ως ένα από τα καλύτερα βιντεοπαιχνίδια της έβδομης γενιάς κονσολών. Σύμφωνα με κριτική του Metacritic, ήταν το τρίτο παιχνίδι του 2013 με την υψηλότερη βαθμολογία. Στους δύο μήνες της κυκλοφορίας του, πούλησε περισσότερα από 3.7 εκατομμύρια κομμάτια, και από τότε έχει πουλήσει περισσότερα από 11 αντίγραφα συνολικά. Κέρδισε βραβεία, συμπεριλαμβανομένου του Παιχνιδιού της Χρονιάς από αρκετές εκδόσεις βιντεοπαιχνιδιών. Μία remastered εκδοχή του παιχνιδιού θα κυκλοφορήσει στις 13 Σεπτεμβρίου του 2016 για τα Microsoft Windows, το PlayStation 4 και το Xbox One, ως τμήμα του BioShock: The Collection, δίπλα στους προκατόχους του.
Υπόβαθρο
Το BioShock Infinite εξελίσσεται το 1912 και λαμβάνει χώρα στη φανταστική ατμοπάνκ πόλη-κράτος "Columbia" -όνομα που της δόθηκε ως φόρος τιμής για τη θηλυκή προσωποποίηση των Ηνωμένων Πολιτειών- η οποία αιωρείται μέσω ενός συστήματος τεράστιων αερόπλοιων, μπαλονιών, αντιδραστήρων, ελίκων, και κυρίως με "κβαντική αιώρηση". Η πόλη της Columbia ιδρύθηκε από τον αυτοαποκαλούμενο προφήτη Zachary Hale Comstock, που χρησιμοποίησε τις διασυνδέσεις του στο Κογκρέσο, ώστε να κάνει την αμερικάνικη κυβέρνηση να τη χτίσει. Η κυβέρνηση θέλησε η Columbia να εξυπηρετεί ως έκθεση αιωρούμενου κόσμου, αλλά και ως επίδειξη, στον υπόλοιπο κόσμο, του αμερικάνικου εξαιρετισμού. Η πόλη διαφημίστηκε με μεγάλο σαματά στη Παγκόσμια Κολομβιανή Έκθεση του 1983, και αργότερα στάλθηκε σε μακρινές ακτές, ταξιδεύοντας από μέρος σε μέρος.
Η Columbia, αρχικά, θεωρήθηκε ως το καμάρι των Η.Π.Α., τελικά όμως άνθισαν εντάσεις μεταξύ των κυβερνήσεών τους. Το 1901, παρά την επιθυμία της κυβέρνησης, η Columbia έδωσε τέλος απότομα και βίαια στην Εξέγερση των Μπόξερ στο Πεκίνο. Αυτό το γεγονός έφερε στο φως τη βαριά οπλισμένη με τεθωρακισμένα Columbia, η οποία θα μπορούσε να καταστρέψει ολόκληρο τον κόσμο. Έπειτα, η αμερικάνικη κυβέρνηση απαίτησε να επιστρέψει η πόλη στα ηγεμονικά εδάφη και η Columbia, ως απάντηση, αποσχίστηκε από τις Η.Π.Α. και χάθηκε στα σύννεφα, με άγνωστη τη θέση της σε οποιοδήποτε άλλον. Απελευθερωμένος από εξωτερικές επιρροές, ο Comstock πλέον μπορούσε να έχει τον πλήρη έλεγχο της πόλης, την οποία μεταμόρφωσε από έκθεμα αιωρούμενου κόσμου σε θεοκρατική αστυνομοκρατική πολιτεία.
Υπό την εξουσία του Comstock, η Columbia έγινε στρατιωτική ψευδο-χριστιανική ουτοπική κοινωνία, που λατρεύει τον ίδιο σαν προφήτη, και τους Ιδρυτές Πατέρες των Ηνωμένων Πολιτειών (Founding Fathers) ως θρησκευτικά είδωλα. Παρά την εξωτερική εικόνα της πόλης ως ουτοπίας, σύντομα αποκαλύπτεται η κρυφή δυστοπία της. Διάσπαρτη στην πόλη απλώνονται ο φυλετικός ρατσισμός και ο ελιτισμός, με τον ακραίο ρατσισμό υπέρ των λευκών, ανεξαρτήτου τάξεως, να ενισχύεται έντονα από την κυβέρνηση ως νόμος. Παρά την θέληση φυλετικής καθαρότητας στην Columbia, άνθρωποι μειονοτήτων οδηγούνται στην πόλη για να λειτουργήσουν ως πηγή σκληρής δουλειάς. Θεωρούνται η κατώτερη τάξη της Columbia, και είναι υποταγμένοι να υπηρετούν ως σκλάβοι ή συμβιβασμένοι υπηρέτες. Ως αποτέλεσμα αυτής της κατάστασης, οι μειονότητες είναι υποβαθμισμένες στις οικιακές και σκληρές εργασίες, έχοντας καμία πιθανή ευκαιρία για ανοδική πορεία. Η φυλετική διάκριση είναι τόσο εμφανής και μέσα στην πόλη, στο σημείο όπου ζευγάρια διαφορετικού χρώματος να λιθοβολούνται δημόσια.
Κατά τη διάρκεια των γεγονότων του παιχνιδιού, ανθίζουν φυλετικές εντάσεις που κοντεύουν να εξελιχθούν σε εμφύλιο πόλεμο, μεταξύ των Ιδρυτών και των Vox Populi, δύο ομάδες με έντονες αντίθετες ιδεολογίες. Οι πρώτοι, με ηγέτη τον Comstock, είναι η επικρατούσα εθνικιστική πολιτική ομάδα και αρχηγοί της Columbia, ενώ οι δεύτεροι, με ηγέτη τη Daisy Fitzroy, είναι αναρχοκομμουνιστική ομάδα αντίστασης, που πολεμά για να δώσει την ιθαγένεια της Columbia στους ανθρώπους όλων των φυλών και θρησκειών. Ωστόσο, τα πολλά χρόνια διαμαχών οδήγησαν τις δύο αντίπαλες ομάδες να δρουν με τυφλό μίσος, πράγμα που κατέληξε σε πολύ βίαιες και ωμές μεθόδους.
Χαρακτήρες
Ο παίκτης χειρίζεται τον πρωταγωνιστή Booker DeWitt (Τρόι Μπέικερ), ένα επονείδιστο μέλος του πρακτορείου Πίνκερτον, τραυματισμένο από τις πράξεις του κατά τη διάρκεια της Σφαγής του Πληγωμένου Γονάτου. Αντιμετωπίζοντας τεράστια χρέη εξαιτίας του τζόγου, έπειτα από συνεννόηση, πηγαίνει στην Columbia για να σώσει την Elizabeth (Κόρτνι Ντρέιπερ).
Η Elizabeth είναι μία νεαρή γυναίκα παγιδευμένη εκεί από τα παιδικά της χρόνια, η οποία έχει την ικανότητα να ανοίγει Σχισμές. Περιορίζεται από το Αηδόνι (Songbird), ένα μεγάλο ρομποτικό πλάσμα με όψη πουλιού, που είναι φίλος και ταυτόχρονα φύλακάς της, προγραμματισμένο να νιώσει προδοσία αν ποτέ η κοπέλα επιχειρήσει να φύγει.
Ο "Πατέρας" Zachary Hale Comstock (Κιφ ΒαντενΧουβελ), βασικός ανταγωνιστής, είναι ιδρυτής της Columbia και αρχηγός των ελίτ Ιδρυτών που κυβερνούν την πόλη. Αναφέρεται ως "Προφήτης" από τους πολίτες της Columbia, ενώ διατηρήσει τη δύναμή του στην πόλη μέσω της ισχυρής λατρείας της προσωπικότητάς του, που βασίζεται στο Χριστιανισμό και τους Ιδρυτές Πατέρες των Ηνωμένων Πολιτειών. Οι Ιδρυτές είναι οι αντίπαλοι των Vox Populi, οι οποίοι έχουν αρχηγό τη Daisy Fitzroy (Κίμπερλι Μπρουκς).
Η Daisy υπήρξε, αρχικά, οικιακή βοηθός στο σπίτι των Comstock, όμως έφυγε αφού έγινε συνωμοσία εναντίον της για το φόνο της Λαίδης Comstock. Σύντομα μετά τη διαφυγή της, σχημάτισε και ηγήθηκε των Vox Populi, αγανακτισμένη με τις πράξεις των Ιδρυτών.
Ο Robert (Όλιβερ Βάκβερ) και η Rosalind Lutece (Τζένιφερ Χέιλ) είναι δύο μυστηριώδη άτομα που μοιάζουν να είναι δίδυμα αδέρφια. Μεταφέρουν τον Booker στην Columbia και ενίοτε εμφανίζονται στα ταξίδια του. Η Rosalind φαίνεται να βρίσκεται πίσω από τα τεχνολογικά θαύματα που κάνουν την Columbia να αιωρείται.
Ιστορία
Τον Ιούνιο του 1912, οι Robert και Rosalind Lutece πηγαίνουν τον Booker DeWitt σε ένα φάρο ενός νησιού, λέγοντάς του να "επιστρέψει το κορίτσι για να σβηστεί το χρέος" του. Ο Booker μπαίνει στο φάρο, από τον οποίο και εκτοξεύεται με πύραυλο στην αιωρούμενη πόλη με το όνομα Columbia. Σύντομα καταδιώκεται από τις αρχές της πόλης, όταν αποκαλύπτεται ότι στο δεξί του χέρι φέρει την ουλή που αποτελείται από τα γράμματα "AD", ο οποία αντιστοιχεί στον "Ψευδή Ποιμένα" (False Sepherd) που θα διαφθείρει την Elizabeth και θα ρίξει την Columbia. Ελευθερώνει την Elizabeth από τον πύργο της και διαφεύγει από το φονικό της ρομποτικό φύλακα, το Αηδόνι.
Φτάνοντας σε ένα αερόπλοιο, ο Booker υπόσχεται ψέμματα στην Elizabeth να την πάει στο Παρίσι, για να την πείσει να φύγει μαζί του. Όταν αυτή μαθαίνει ότι της είπε ψέμματα και αντίθετα φεύγουν για τη Νέα Υόρκη για να ξεπληρωθεί το χρέος του Booker, με απογοήτευση τον χτυπά, ρίχνοντάς τον λιπόθυμο. Ο Booker ξυπνά, βρίσκοντας το αερόπλοιο να είναι υπό τον έλεγχο της Daisy Fitzroy, που προσφέρεται να επιστρέψει το αερόπλοιο, αν ο Booker την βοηθήσει βρει όπλα για να οπλίσει την επαναστατική ομάδα της, Vox Populi. Ο Booker και η Elizabeth συνεργάζονται για να προμηθευτούν όπλα από ένα τοπικό οπλουργό. Ωστόσο, λόγω κάποιων ανατροπών της μοίρας, η Elizabeth αναγκάζεται να καλύψει το περιεχόμενο διαφόρων Σχισμών στο παρελθόν. Τελικά, καταλήγουν σε ένα σύμπαν όπου ο Booker είναι μάρτυρας των Vox Populi, του οποίου η "θυσία" πυροδότησε ανοιχτό πόλεμο μεταξύ των δύο μετώπων. Η Fitzroy, πεπεισμένη ότι ο ζωντανός Booker είναι "είτε είναι απατεώνα, ή φάντασμα", στρέφεται εναντίον του. Με τη βοήθεια του Booker, η Elizabeth σκοτώνει την Fitzroy, για να την αποτρέψει από το να σκοτώσει ένα μικρό αγόρι Ιδρυτή.
Καθώς τείνουν να εγκαταλείψουν με αερόπλοιο, το Αηδόνι τους επιτίθεται, και πέφτουν πίσω στην Columbia. Συνεχίζοντας, ξετυλίγουν μία συνωμοσία που κρύβεται πίσω από την ίδρυση της πόλης: ο Zachary Hale Comstock έβαλε τους Rosalind και Robert Lutece να κατασκευάσουν τη συσκευή "Siphon", που περιορίζει τις δυνάμεις της Elizabeth. Αποκαλύπτεται ότι η κοπέλα είναι θετή κόρη του Comstock, για την οποία ο ίδιος έχει σχεδιάσει να αναλάβει την Columbia και την Καταστροφή των Η.Π.Α. μετά το θάνατό του, αλλά και ότι έχει δολοφονήσει τη σύζυγό του και τους Lutece, ώστε να μην προδώσουν τα σχέδιά του και αποκαλύψουν την αλήθεια. Όταν η Elizabeth πιάνεται από το Αηδόνι, ο Booker την κυνηγά, αλλά καταλήγει σε εγκαταλελειμμένες εγκαταστάσεις όπου υπάρχουν χιόνια στο έδαφος, παρά το μήνα Ιούλιο. Προκύπτει ότι ο Booker βρίσκεται στο έτος 1984, και έχει μεταφερθεί εκεί από την Elizabeth της συγκεκριμένης εποχής. Σε αυτή την πραγματικότητα, ο Booker δεν σταμάτησε το Αηδόνι από το να πάρει την Elizabeth πίσω, η Elizabeth υπέφερε δεκαετίες βασανιστηρίων και πλύσεων εγκεφάλου, και τελικά έγινε όντως το υποχείριο του Comstock, που ξεκινά πόλεμο στον κόσμο. Η, μεγάλη πλέον σε ηλικία, Elizabeth, λέει στον Booker πως να ελέγξει το Αηδόνι, και τον επιστρέφει πίσω στο 1912.
Πίσω στο δικό του χρονολόγιο, ο Booker σώζει την Elizabeth, και οι δυο τους κυνηγούν τον Comstock στο αερόπλοιό του. Ο Comstock απαιτεί από τον Booker να εξηγήσει στην Elizabeth το παρελθόν της, και οι δύο άντρες ξεκινούν να λογομαχούν έντονα. Ο Booker χτυπά το κρανίο του Comstock σε μια κολυμπήθρα και τον πνίγει στο νερό της. Αρνείται κάθε γνώση σχετικά με το κομμένο δάχτυλο της Elizabeth, αλλά αυτή υποστηρίζει ότι απλά δεν το θυμάται. Ελέγχοντας το Αηδόνι, οι δυο τους αποκρούουν μία επίθεση των Vox Populi, και διατάζουν το Αηδόνι να καταστρέψει το Siphon. Καθώς το Αηδόνι στρέφεται ξανά εναντίον του Booker, οι δυνάμεις της Elizabeth ξυπνούν ολοκληρωτικά, επιτρέποντάς της να ανοίξει μία Σχισμή και να τους μεταφέρει στην υποθαλάσσια πόλη με το όνομα Rapture. Ο Booker και η Elizabeth καταλήγουν μέσα στην πόλη, ενώ το Αηδόνι έξω στον ωκεανό, όπου και καταστρέφεται εξαιτίας της υδροστατικής πίεσης.
Η Elizabeth πηγαίνει τον Booker στο φάρο στην επιφάνεια, εξηγώντας ότι υπάρχουν αμέτρητοι φάροι και εκδοχές των εαυτών τους: βρίσκονται σε μία από τις πιθανές πραγματικότητες που καθορίζονται με βάση τις επιλογές τους.[37] Του δείχνει ότι στις 8 Οκτωβρίου του 1893, ο Robert Lutece πλησίασε τον Booker εκ μέρους του Comstock, ζητώντας να τους "δώσει το κορίτσι και να σβήσει το χρέος", αναφερόμενος στη μικρή κόρη του Booker, την Anna DeWitt -εξ ου και η ουλή στο δεξί χέρι του Booker με τα γράμματα "AD". Ο Booker συμφωνεί απρόθυμα, αλλά σύντομα ορμά να πάρει πίσω την κόρη του. Ο Comstock ξεφεύγει από το κλείσιμο της Σχισμής παρά τρίχα, όμως το μικρό δάχτυλο της Anna κόβεται με το κλείσιμο. Το γεγονός αυτό, το κόψιμο του δακτύλου, είχε ως αποτέλεσμα η Anna να υπάρχει σε δύο πραγματικότητες ταυτόχρονα, και από εκεί πηγάζει η ικανότητά της να ανοίγει Σχισμές. Ο Comstock μεγάλωσε την Anna ως δική του κόρη, ονομάζοντάς την Elizabeth. Ο Robert Lutece, θυμωμένος με τις πράξεις του Comstock, έπεισε τη Rosalind να τον βοηθήσει να φέρουν τον Booker στην πραγματικότητα όπου υπάρχει η Columbia, για να σώσει την Elizabeth.
Η Elizabeth εξηγεί ότι ο Comstock θα παραμένει πάντα ζωντανός σε εναλλακτικά σύμπαντα, αφού οι Lutece έχουν καταγράψει τους Booker πολυάριθμων συμπάντων για να σταματήσουν τον κύκλο. Καθώς το να πεθάνει ο Comstock απαιτεί να διακοπεί η γέννησή του, η Elizabeth παίρνει τον Booker πίσω στο χρόνο, τη στιγμή όπου ετοιμαζόταν να ξαναβαπτιστεί, σε μία προσπάθεια να εξιλεωθεί από τις αμαρτίες που διέπραξε στη Σφαγή του Πληγωμένου Γονάτου. Εξηγεί ότι, ενώ ο Booker άλλαξε γνώμη, κάποιοι Booker δέχτηκαν τη βάπτιση, και αναγεννήθηκαν ως Zachary Hale Comstock. Αργότερα, ο Comstock, έχοντας γνώση της σύνδεσής του με τον Booker και της στειρότητάς του από την υπερβολική έκθεση στη μηχανή των Σχισμών των Lutece, απήγαγε την Anna για να προσφέρει βιολογικό απόγονο στην Colmbia. Στη βάπτιση του Booker εμφανίζονται και Elizabeth από άλλες πραγματικότητες. Ο Booker τις αφήνει να τον πνίξουν τη στιγμή που θα βαπτιζόταν, αποτρέποντας τη δημιουργία της ύπαρξης του Comstock. Μία προς μία, οι Elizabeth ξεκινούν να εξαφανίζονται, και η οθόνη μαυρίζει στην τελευταία.
Στη σκηνή μετά τα credits, ένας Booker ξυπνά στο διαμέρισμά του στις 8 Οκτωβρίου του 1893. Ψάχνει την Anna, και ανοίγει την πόρτα του δωματίου της, ενώ η οθόνη μαυρίζει ξανά.
Μουσική
Η σύνθεση της μουσικής του BioShock Infinite έγινε από τον Γκάρι Σάιμαν, ο οποίος προηγουμένως είχε συνθέσει τη μουσική των BioShock και BioShock 2. Ο Κεν Λεβίν ανέφερε ότι η μουσική του Infinite ήταν διαφορετική σε σχέση με τα προηγούμενα παιχνίδια της σειράς. Ένιωσε ότι το παιχνίδι είχε μία "πιο αμερικάνικη αίσθηση σε αυτό". Συνέχισε, λέγοντας ότι το μουσικό θέμα του παιχνιδιού ενέπνευσε η μουσική των ταινιών Θα Χυθεί Αίμα, του συνθέτη τον Τζόνυ Γκρίνγουντ, και 12 Πίθηκοι, του Πωλ Μπάκμαστερ.
Από το πολύ πρώιμο ξεκίνημα της διαδικασίας της ανάπτυξης του παιχνιδιού, ο Σάιμαν επέλεξε μία εντελώς διαφορετική προσέγγιση για το μουσικό θέμα του Infinite από τα προηγούμενα BioShock. Δήλωσε ότι, σε σύγκριση με τα προηγούμενα παιχνίδια, ο κόσμος του BioShock και η χρονική περίοδος κατά την οποία εξελίσσεται ήταν "εντελώς διαφορετικά και μοναδικά σχεδόν σε κάθε τομέα", και ότι ήταν "πολύ πιο εμπλουτισμένο σχετικά με τους χαρακτήρες", με την ιστορία να ξεδιπλώνεται με τους δύο πρωταγωνιστές. Ο Σάιμαν σημείωσε, ακόμη, ότι εργαζόταν για μία εκτεταμένη περίοδο στη μουσική του παιχνιδιού, και λόγω της μεγάλης και εξελικτικής διαδικασίας της ανάπτυξης, του πήρε περισσότερο καιρό να προσεγγίσει σωστά τη μουσική. Μετά από πειραματισμούς, ο Σάιμαν σκέφτηκε ότι η χρήση ενός πιο απλού μουσικού θέματος ήταν το καλύτερο για το παιχνίδι, αφού ένιωσε ότι αυτό συναύδει με την απλότερη εποχή του 1912. Ωστόσο, ανέφερε πως δεν περιόρισε τον εαυτό του στη μουσική της συγκεκριμένης περιόδου, και πρόσθεσε ότι, ενώ το περιβάλλον του παιχνιδιού του 1912 ήταν πολύ σημαντικό, δεν ήταν καθοριστικό. Δήλωσε "δεν ήθελα να αντιγράψω τη δημοφιλή μουσική του 1912, που δεν είναι ιδιαίτερα συναισθηματική στα αυτιά μας το 2013". Ο Σάιμαν δήλωσε πως η Elizabeth ήταν σημαντικός παράγοντας για τη μουσική, εξηγώντας ότι "πολλή μουσική σχετίζεται με αυτήν και κάποια από τα συναισθηματικά θέματα που περνά". Περιέγραψε τη μουσική του παιχνιδιού ως πιο συναισθηματική, καθώς είχε να κάνει με τη σχέση μεταξύ των δύο χαρακτήρων κλειδιών, τον Booker και την Elizabeth.
Εξωτερικοί σύνδεσμοι
Κατηγορία:Βιντεοπαιχνίδια BioShock Κατηγορία:Βιντεοπαιχνίδια βολών πρώτου προσώπου Κατηγορία:Βιντεοπαιχνίδια του 2013 Κατηγορία:Βιντεοπαιχνίδια του PlayStation 3 Κατηγορία:Βιντεοπαιχνίδια του Xbox 360 Κατηγορία:Βιντεοπαιχνίδια των Windows Κατηγορία:Βιντεοπαιχνίδια της Irrational Games Κατηγορία:Βιντεοπαιχνίδια της Take Two Interactive Κατηγορία:Βιντεοπαιχνίδια με εναλλασσόμενη ιστορία Κατηγορία:Βιντεοπαιχνίδια με στερεοσκοπικά 3D γραφικά Κατηγορία:Βιντεοπαιχνίδια με Unreal Engine Κατηγορία:Βιντεοπαιχνίδια τοποθετημένα στο 1912 Κατηγορία:Βιντεοπαιχνίδια με παράλληλα σύμπαντα Κατηγορία:Βιντεοπαιχνίδια ανεπτυγμένα στις Ηνωμένες Πολιτείες Κατηγορία:Νικητές BAFTA (βιντεοπαιχνίδια) Κατηγορία:Ατμοπάνκ βιντεοπαιχνίδια Κατηγορία:Δυστοπικά βιντεοπαιχνίδια Κατηγορία:Νικητές Interactive Achievement Award Κατηγορία:Νικητές Golden Joystick Award Κατηγορία:Προπαγάνδα στη μυθοπλασία Κατηγορία:Διάκριση στη μυθοπλασία
Ρόγγια Αιτωλοακαρνανίας
Για παρώνυμους οικισμούς στην Ελλάδα δείτε το λήμμα: Ρόγκια (αποσαφήνιση)
Τα Ρόγγια είναι μικρό ορεινό χωριό στο νομό Αιτωλοακαρνανίας σε υψόμετρο 580 μέτρα, το οποίο βρίσκεται δυτικά του Εύηνου ποταμού απέχοντας μόλις 3,5 χλμ. βορειοανατολικά από το Θέρμο και 38 χλμ. δυτικά χλμ. από το Αγρίνιο. Στην περιοχή από το 1995 υπάρχει το Ιερό Μετόχι και Ησυχαστήριο της Αγίας Παρασκευής που υπάγεται και ανήκει στην Ιερά Μητρόπολη Ωρωπού και Φυλής. Ως οικισμός αναγνωρίστηκε επίσημα το 1928 και προσαρτήθηκε στην κοινότητα Χρυσοβίτσας. Σύμφωνα με το σχέδιο Καλλικράτης, μαζί με τα Χρυσοβίτσα και τα Δοκίμια αποτελούν τη τοπική κοινότητα Χρυσοβίτσας που υπάγεται στο Δήμο Θέρμου και σύμφωνα με την απογραφή του 2011 έχει πληθυσμό 7 κατοίκους.
Παραπομπές
Κατηγορία:Χωριά του νομού Αιτωλοακαρνανίας Κατηγορία:Δήμος Θέρμου
Βέρνερ Χέρτζογκ
Ο Βέρνερ Χέρτζογκ (σωστή προφορά: Βέρνερ Χέρτσογκ) (Werner Herzog, 5 Σεπτεμβρίου 1942) είναι Γερμανός σκηνοθέτης, σεναριογράφος και παραγωγός.
Γεννήθηκε το 1942 στο Μόναχο ως Βέρνερ Στίπετιτς. Θεωρείται ένας από τους εκπροσώπους του Νέου Γερμανικού Κινηματογράφου, έχοντας γυρίσει πολλές ταινίες και ντοκιμαντέρ. Ως σκηνοθέτης, φημίζεται ότι κακομεταχειρίζεται και βασανίζει τους ηθοποιούς του.
Εξωτερικοί σύνδεσμοι
Κατηγορία:Γερμανοί σκηνοθέτες Κατηγορία:Γερμανοί σεναριογράφοι Κατηγορία:Γερμανοί παραγωγοί ντοκιμαντέρ Κατηγορία:Βαυαροί
Γκεόργκι Σλάβκοφ
Ο Γκεόργκι Σλάβκοφ (βουλγαρικά: Георги Славков, 12 Απριλίου 1958 – 21 Ιανουαρίου 2014) ήταν Βούλγαρος διεθνής ποδοσφαιριστής που αγωνιζόταν ως κεντρικός επιθετικός. Τη σεζόν 1980–81 ήταν πρώτος σκόρερ των ευρωπαϊκών πρωταθλήματων (Χρυσό Παπούτσι) με 31 γκολ.
Τίτλοι και διακρίσεις
Τράκια Πλόβντιβ ΤΣΣΚΑ Σόφιας Ατομικές διακρίσεις
Εξωτερικοί σύνδεσμοι
Κατηγορία:Βούλγαροι ποδοσφαιριστές Κατηγορία:Ποδοσφαιριστές Εθνικής Βουλγαρίας Κατηγορία:Ποδοσφαιριστές ΠΦΚ Μπότεφ Πλόβντιφ Κατηγορία:Ποδοσφαιριστές ΤΣΣΚΑ Σόφιας Κατηγορία:Ποδοσφαιριστές ΑΣ Σαιντ-Ετιέν Κατηγορία:Ποδοσφαιριστές ΓΝ Τσάβες Κατηγορία:Ποδοσφαιριστές Λιγκ 1 Κατηγορία:Ξένοι ποδοσφαιριστές στη Γαλλία Κατηγορία:Νικητές Χρυσού Παπουτσιού Κατηγορία:Επιθετικοί ποδοσφαιριστές
Οι επιφανείς Γαλλίδες
Οι επιφανείς Γαλλίδες (γαλλικός τίτλος: Les Illustres Françaises) είναι μυθιστόρημα του Ρομπέρ Σαλ, που δημοσιεύτηκε ανώνυμα στη Χάγη το 1713. Δεκατέσσερις εκδόσεις στην Ολλανδία και τη Γαλλία μέχρι το 1780 και εκπληκτικά σύντομα μεταφράσεις στα αγγλικά (1727), γερμανικά (1728), ολλανδικά (1730) πιστοποιούν την τεράστια επιτυχία του σε όλη τη διάρκεια του αιώνα.
Αναγνωρισμένο ως ένα από τα σημαντικότερα έργα της γαλλικής λογοτεχνίας του 18ου αιώνα, το μυθιστόρημα παρουσιάζει ερωτικές περιπέτειες από τη ζωή προσώπων, των οποίων τα πάθη αναπτύσσονται σε 7 τρυφερές ή τραγικές ιστορίες, που συχνά αλληλοσυνδέονται και αλληλοσυμπληρώνονται μέσα από τις σχέσεις των ηρώων, των αφηγητών και των ακροατών. Τολμηροί χαρακτήρες αψηφούν τις κοινωνικές συμβάσεις, βυθίζονται στην ακολασία, ζουν μυστικούς δεσμούς, παλεύουν μεταξύ έρωτα και μίσους σε έναν κόσμο, με πανταχού παρόν το Παρίσι, όπου τα γεγονότα αναμειγνύονται με κοινωνικές και καλλιτεχνικές ειδήσεις και ανασυστήνουν την ατμόσφαιρα της εποχής.
Τα πρόσωπα του έργου δεν αναφέρονται. Στον πρόλογο, ο Ρομπέρ Σαλ αναφέρει: «Προειδοποιώ τους περίεργους που θα θελήσουν να διακρίνουν τα ονόματα των ηρώων και των ηρωίδων μου, ότι θα κάνουν έναν πολύ άχρηστο κόπο και ότι δεν γνωρίζω ούτε εγώ ο ίδιος ποιοι ήταν. Είναι μόνο διάφορες ιστορίες που φίλοι μου διηγήθηκαν σε διάφορες στιγμές και τις οποίες κατέγραψα στον ελεύθερο χρόνο μου».
Περίληψη των ιστοριών
μικρογραφία|Εικονογράφηση του 1713 Η ιστορία του κυρίου ντε Ρονέ και της δεσποινίδας Ντυπουί αφηγείται τον ατελέσφορο έρωτά τους. Ο ίδιος ο ντε Ρονέ αφηγείται αυτή την ιστορία. Αφού συναντά τη Μανόν Ντυπυί στο σπίτι φίλης του, δημιουργεί μια ρομαντική σχέση με τη νεαρή γυναίκα, μια σχέση που δεν μπορεί να καταλήξει σε γάμο: ο πατέρας της κοπέλας αντιτίθεται σθεναρά στην ένωσή τους, από εγωισμό. Όταν ο πατέρας της Μανόν πεθαίνει, ο ντε Ρονέ ελπίζει να την παντρευτεί, αλλά μια επιστολή της Μανόν που έπεσε στα χέρια του τον πληροφορεί για την ύπαρξη ενός αντιζήλου, κάποιου Γκωτιέ, τον οποίο αναζητά μάταια. Έξαλλος με την απιστία της Μανόν, αρνείται να την ξαναδεί και αρνείται κάθε προσπάθεια εξήγησης εκ μέρους της.
Η ιστορία του κυρίου ντε Κονταμίν και της Ανζελίκ: Ο ντε Ρονέ αφηγείται επίσης αυτήν την ιστορία. Η Ανζελίκ εργάζεται σε μια φίλη του ντε Κονταμίν, ο οποίος την ερωτεύεται και προσπαθεί να δημιουργήσει σχέση μαζί της. Αυτή αρνείται στην αρχή και μετά δέχεται τα δώρα του αγαπημένου της. Το σκάνδαλο που ξεσπάει όταν μαθεύεται η σχέση τους οδηγεί την Ανζελίκ να τον θέσει ενώπιον των ευθυνών του: να χωρίσει μαζί της ή να την παντρευτεί. Ο Κονταμίν εξομολογείται στην οικογένειά του τη σχέση του με την Ανζελίκ, που τελικά τη δέχονται.
Η ιστορία του κυρίου ντε Τερνί και της δεσποινίδας ντε Μπερνέ είναι μια ιστορία που αποτελείται από πολλές ανατροπές, στο πνεύμα του τέλους του 17ου αιώνα. Η Κλεμάνς, μια νεαρή αριστοκράτισσα, προορίζεται να κλειστεί στο μοναστήρι. Ο Τερνί, ερωτευμένος μαζί της, προσπαθεί μάταια να τη ζητήσει σε γάμο. Ο πατέρας της αντιτίθεται στην ένωσή τους, καθώς η απληστία του υπερισχύει της λογικής. Μετά από πολλές περιπέτειες, οι δύο εραστές δηλώνουν δημόσια τον έρωτά τους όταν η Κλεμάνς ετοιμάζεται να ορκισθεί για να μπει στο μοναστήρι. Ο ίδιος ο ντε Τερνί αφηγείται αυτή την ιστορία, η οποία επανέρχεται στην πλοκή του πρώτου διηγήματος: εξηγεί πώς η Μανόν Ντυπυί λάμβανε τις ερωτικές επιστολές που ο Τερνί απηύθυνε κρυφά, με το όνομα Γκωτιέ, στην δεσποινίδα ντε Μπερνέ: αυτή η αποκάλυψη δικαιολογεί τη Μανόν, η οποία χρησίμευε ως «μυστικό ταχυδρομείο» για τη φίλη της.
Η ιστορία του κυρίου ντε Ζυσί και της δεσποινίδας Φενούιγ, την αφηγείται ο ντε Φρανς. Οι δύο νέοι συναντιούνται μέσω ενός κοινού φίλου. Η ερωτική σχέση τους παραμένει χωρίς προβλήματα μέχρι που η Μπαμπέτ Φενουίλ μένει έγκυος. Οι εραστές αποφασίζουν να φύγουν μαζί, αλλά σύντομα συλλαμβάνονται. Ο ντε Ζυσί εξορίζεται για αρκετά χρόνια. Επιστρέφοντας στη Γαλλία ινκόγκνιτο, παντρεύεται κρυφά την Μπαμπέτ και, κατά τη διάρκεια ενός γεύματος, οι δύο νέοι αποκαλύπτουν την πρόσφατη ένωσή τους στους γονείς τους.
Η ιστορία του κυρίου ντε Πρε και της δεσποινίδας ντε λ'Επίν είναι μια τραγική ιστορία. Ο ντε Πρε συναντά τη Μαρί-Μαντλέν σε μια δικαστική αίθουσα, ενώ η μητέρα της κοπέλας εμπλέκεται σε μια δίκη. Οι γονείς των νέων αντιτίθενται στην ένωσή τους και ο ντε Πρε αναγκάζεται να εφεύρει κόλπα για να συναντά τη Μαρί-Μαντλέν, την οποία παντρεύεται κρυφά. Η νεαρή κοπέλα μένει έγκυος και δεν μπορεί πλέον να κρυφτεί από τη μητέρα της. Από την πλευρά του, ο πατέρας του ντε Πρε μαθαίνει για τη σχέση του γιου του με την κοπέλα. Οι γονείς των εραστών οργίζονται, ο πατέρας του ντε Πρε τον κλείνει στη φυλακή Σαιν-Λαζάρ, ενώ η μητέρα της κοπέλας κλείνει την ετοιμοθάνατη κόρη της στο δημόσιο νοσοκομείο όπου πέθανε ανάμεσα στις πόρνες του Παρισιού.
Συνέχειες - Επιρροή
Το μυθιστόρημα ήταν τόσο επιτυχημένο που σύντομα ακολούθησαν συνέχειες. Το 1722, η Ιστορία του κόμη του Βαλεμπουά και της δεσποινίδας Σαρλότ ντε Πονταί, της συζύγου του. Το 1723 η Ιστορία του κυρίου ντε Μπρεβίλ και της δεσποινίδας ντε Μπωμόν. Το 1725 η Ιστορία του Κόμη ντε Λιβρύ και της δεσποινίδας ντε Μαντσίνι και η Ιστορία του κυρίου ντε Σαλβάν και της Μαντάμ ντε Βιλιέ. Αυτές οι ιστορίες επαναλαμβάνουν θέματα των πρωτότυπων διηγημάτων, αλλά η ανάπτυξή τους περιλαμβάνει στερεότυπα των μυθιστορημάτων της εποχής, τα οποία ο Ρομπέρ Σαλ απέφυγε προσεκτικά.
Η επιρροή του μυθιστορήματος είναι εμφανής στα έργα συγχρόνων και μεταγενέστερων συγγραφέων όπως ο Αββάς Πρεβώ, ο Ντενί Ντιντερό, ο Μαριβώ, ο μαρκήσιος ντε Σαντ, ο Ρετίφ ντε Λα Μπρετόν και ο Σάμουελ Ρίτσαρντσον.
Παραπομπές
Κατηγορία:Γαλλικά μυθιστορήματα
Σκυθίνος
Ο Σκυθίνος ο Τήιος (από την Τέω της Ιωνίας) ήταν ο ιαμβικός ποιητής του 4ου π.Χ. αιώνα που μετέγραψε σε τροχαϊκά τετράμετρα (ή επιχείρησε να μεταγράψει) το Περί Φύσεως φιλοσοφικό έργο του Ηρακλείτου, όπως μας πληροφορεί ο Διογένης ο Λαέρτιος επικαλούμενος παλαιότερη μαρτυρία του Ιερώνυμου του Ρόδιου.
Στίχους του Σκυθίνου διέσωσε ο Πλούταρχος, ενώ ο Αθήναιος και ο Στοβαίος αναφέρουν αποσπάσματα από τα πεζά έργα του αντίστοιχα. Στον Σκυθίνο αποδίδονται και δύο επιγράμματα που περιλαμβάνονται στο δωδέκατο βιβλίο της Ελληνικής ανθολογίας.
Όλα τα (ελάχιστα) διασωθέντα αποσπάσματα των έργων του Σκυθίνου, εκτός από τα επιγράμματα, συμπεριελήφθησαν από τον Χ. Ντιλς στην ανθολογία Poetarum philosophorum fragmenta.
Παραπομπές
Κατηγορία:Αρχαίοι Έλληνες συγγραφείς Κατηγορία:Αρχαίοι Έλληνες ποιητές Κατηγορία:Αρχαίοι Έλληνες επιγραμματοποιοί Κατηγορία:Παλατινή Ανθολογία
Γκζέγκος Κριχόβιακ
Σταδιοδρομία σε συλλόγους
Ξεκίνησε την επαγγελματική του σταδιοδρομία στη Γαλλία με την ΦΚ Ζιροντέν ντε Μπορντώ και αργότερα με τη Ρενς, πριν αποκτηθεί από τη Σεβίλλη για 4,5 εκατομμύρια ευρώ το 2014. Στη Σεβίλλη παρέμεινε για δύο σεζόν, κατακτώντας τη μία από αυτές το ΟΥΕΦΑ Γιουρόπα Λιγκ 2014–15, όπου σκόραρε στον τελικό, ενώ ήταν μέλος της Κορυφαίας Ομάδας της Πριμέρα Ντιβισιόν. Το 2016 αποκτήθηκε από την Παρί Σεν Ζερμέν, όμως τις επόμενες σεζόν δόθηκε με δανεισμό στη Γουέστ Μπρόμγουιτς και τη Λοκομοτίβ Μόσχας, η οποία τον απέκτησε έναντι 10 εκατομμυρίων ευρώ. Το 2021 αποκτήθηκε από την ΦΚ Κρασνοντάρ για 2,5 εκατομμύρια ευρώ.
Στις 15 Μαρτίου 2022, ο Κριχόβιακ υπέγραψε με την ΑΕΚ μέχρι το τέλος της σεζόν 2021–22.
Εθνική ομάδα
Ο Κριχόβιακ έχει 86 συμμετοχές (μέχρι τον Μάρτιο του 2022) με την εθνική ομάδα της Πολωνίας πραγματοποιώντας το ντεμπούτο του το 2008. Ήταν μέλος του αντιπροσωπευτικού συγκροτήματος της Πολωνίας στο Ευρωπαϊκό Πρωτάθλημα του 2016, στο Παγκόσμιο Κύπελλο του 2018, στο οποίο σκόραρε μία φορά, και στο Ευρωπαϊκό Πρωτάθλημα του 2020.
Εξωτερικοί σύνδεσμοι
Κατηγορία:Πολωνοί ποδοσφαιριστές Κατηγορία:Μέσοι ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές Εθνικής Πολωνίας Κ20 Κατηγορία:Ποδοσφαιριστές Εθνικής Πολωνίας Κ21 Κατηγορία:Ποδοσφαιριστές Εθνικής Πολωνίας Κατηγορία:Ποδοσφαιριστές Ευρωπαϊκού Πρωταθλήματος 2016 Κατηγορία:Ποδοσφαιριστές Παγκοσμίου Κυπέλλου 2018 Κατηγορία:Ποδοσφαιριστές Ευρωπαϊκού Πρωταθλήματος 2020 Κατηγορία:Ποδοσφαιριστές Παγκοσμίου Κυπέλλου 2022 Κατηγορία:Ποδοσφαιριστές Ζιροντέν Μπορντό Κατηγορία:Ποδοσφαιριστές Λιγκ 1 Κατηγορία:Ξένοι ποδοσφαιριστές στη Γαλλία Κατηγορία:Πολωνοί ποδοσφαιριστές στο εξωτερικό Κατηγορία:Ποδοσφαιριστές Σταντ ντε Ρενς Κατηγορία:Ποδοσφαιριστές Σαμπιονά Νασιονάλ Κατηγορία:Ποδοσφαιριστές ΦΚ Ναντ Κατηγορία:Ποδοσφαιριστές Λιγκ 2 Κατηγορία:Ποδοσφαιριστές Σεβίλλη ΦΚ Κατηγορία:Ποδοσφαιριστές Πριμέρα Ντιβιζιόν Κατηγορία:Ξένοι ποδοσφαιριστές στην Ισπανία Κατηγορία:Παίκτες νικητές ΟΥΕΦΑ Γιουρόπα Λιγκ Κατηγορία:Ποδοσφαιριστές Παρί Σεν Ζερμέν Κατηγορία:Ποδοσφαιριστές Γουέστ Μπρόμιτς Άλμπιον Κατηγορία:Ποδοσφαιριστές Πρέμιερ Λιγκ Κατηγορία:Ξένοι ποδοσφαιριστές στην Αγγλία Κατηγορία:Ποδοσφαιριστές Λοκομοτίβ Μόσχας Κατηγορία:Ποδοσφαιριστές Πρέμιερ Λιγκ Ρωσίας Κατηγορία:Ξένοι ποδοσφαιριστές στη Ρωσία Κατηγορία:Ποδοσφαιριστές ΦΚ Κρασνοντάρ Κατηγορία:Ποδοσφαιριστές Αθλητικής Ένωσης Κωνσταντινουπόλεως Κατηγορία:Ποδοσφαιριστές Σούπερ Λιγκ Ελλάδας Κατηγορία:Ξένοι ποδοσφαιριστές στην Ελλάδα Κατηγορία:Ποδοσφαιριστές Αλ Σαμπάμπ ΦΚ (Ριάντ) Κατηγορία:Ποδοσφαιριστές Σαουδαραβικού Επαγγελματικού Πρωταθλήματος Κατηγορία:Ξένοι ποδοσφαιριστές στη Σαουδική Αραβία
Μποργκομετζαβάλλε
Το Μποργκομετζαβάλλε (ιταλικά: Borgomezzavalle) είναι ιταλικός δήμος στην Επαρχία του Βερμπάνο-Κούζιο-Όσσολα, στην περιφέρεια του Πεδεμοντίου.
Παραπομπές
Κατηγορία:Δήμοι της Επαρχίας του Βερμπάνο-Κούζιο-Όσσολα